kardosdrur/scandi-wiki huggingface dataset:
Shu-bi-læum

Shu-bi-læum eller Shu-bi-dua 25 er navnet på Shu-bi-duas album, som udkom i 1998 i anledning af gruppens 25-års jubilæum. Albummet indeholder 3 cd'er med en blanding af gammelt og nyt materiale. Cd 2 indeholder primært materiale, som ikke tidligere er udgivet, og cd 3 indeholder 4 nyindspillede medleys.

Spor

Eksterne henvisninger 
 

Album fra 1998
Shu-bi-dua-opsamlingsalbum
Venedigergruppen

Venedigergruppen er en bjerggruppe i Alperne i Østrig og er en del af bjergkæden Hohe Tauern. Venedigergruppen ligger i delstaterne Salzburg og Tyrol (delstat) og rækker desuden ind i Italien. Det højeste bjerg er Großvenediger med en højde på 3.666 moh. De to følgende højeste bjerge er Rainerhorn med en højde på 3.559 moh. og Hohes Aderl med 3.506 moh.

Venedigergruppen befinder sig i den vestlige del af Hohe Tauern. Gruppen er endvidere den bjerggruppe i Hohe Tauern, der har flest gletsjere, og gruppen har mere end 100 bjergtoppe over 3.000 m.

Venedigergruppen er beliggende i Nationalpark Hohe Tauern og står således under naturbeskyttelse.

Venedigergruppen grænser op til følgende bjerggrupper i Alperne:

 Kitzbühel Alperne (mod nord)
 Granatspitzgruppen (mod øst)
 Villgratner Berge (mod syd)
 Riesenfernergruppen (mod sydvest)
 Zillertal Alperne (mod vest)

Bjerge i Østrig
Bjerge i Alperne
Majbølle Mølle

Majbølle Mølle er en vindmølle af typen hollandsk vindmølle med galleri, opført i 1896 og beliggende ved Farø-motorvejen ved frakørselen til Guldborg på Lolland. Den malede korn indtil 1982, dog i mindre omfang end i tiden før 2. verdenskrig. I 1982 blev møllen overdraget til Majbølle Møllelaug af Gunnar og Grethe Rasmussen, møllens sidste møllerpar. I årene 1982-1989 blev den restaureret, hvorefter den blev genåbnet af Prins Henrik. Møllen ejes af Majbølle Møllelaug, som er en selvejende institution.

Møllen var oprindelig en stubmølle, og fungerede som sådan i årene 1612-1896. I 1896 blev den nuværende, mere effektive Hollændermølle bygget på stubmøllens sted.

Undermøllen er bygget i grundmur og har gennemkørsel, mens den ottekantede overmølle er i træ med spåndækning. Møllen har en løgformet hat, som ligeledes er beklædt med spån. Møllen krøjer med svans og vingerne har hækværk, udstyret med sejl.

I møllen er der i dag en udstilling af gamle redskaber i forrummet, og på mølleloftet en som viser møllens restaurering. I kornmagasinet er der møde- og udstillingsrum.

Se også 
 Vindmøller på Lolland-Falster

Referencer

Eksterne kilder/henvisninger 

 Møllens hjemmeside 
 Majbølle Mølle på moellearkivet.dk

Hollandske vindmøller i Danmark
Bygninger, konstruktioner og anlæg i Guldborgsund Kommune
Shu-bi-dua 17

Shu-bi-dua 17 er navnet på Shu-bi-duas syttende album, som udkom i 2000. Albummet blev på ny genudgivet i remasteret version på CD og som download i 2010 under navnet "Deluxe udgave".

Albummet solgte over 80.000 eksemplarer.

Det var det første album, Ole Kibsgaard medvirkede på, efter at han havde erstattet Michael Hardinger i 1997. Samtidig blev det også Jørgen Thorups sidste album efter 15 år i gruppen. Han udgav året efter en kontroversiel bog, der bl.a nævnte problemer med indspilningen af albummet og den efter hans mening lidt hurtige produktion af det.

Spor 

Spor 15-17 er bonusnumre, som kun findes på de remastered cd- og downloadudgaver fra 2010. Medley'et er tidligere udgivet på opsamlingen Shu-bi-læum. "Ho ho dér" og "En rose så jeg skyde" er tidligere udgivet på albummet Rap jul & godt nytår. Sangen "Dans med dig" er en dansk udgave af sangen "Para No Verte Mas" af den argentiske gruppe La Mosca Tsé-Tsé fra deres album Visperas de Carnaval fra 1999.

Alle titler og sporlængder er taget fra 2010-downloadudgaverne.

Modtagelse 
Musikmagasinet GAFFAs anmelder skrev blandt andet skrev, at "Ingen kan huske, da Shu-bi-dua var forfriskende gale og spillede deres sproglige finurligheder ind i hjernerne på danskerne — mindst af alt Shu-bi-dua selv". Ekstra Bladet mente, at "galskaben mangler. De superelegante, frække og overraskende ordspil er pist forsvundet. Nu handler det bare om en gang mainstreamet, flot, perfektionistisk, forudsigelig musik, der teknisk ikke er en finger at sætte på" og gav albummet tre stjerner.

Aktuelts anmelder Lars Rix tildelte albummet to stjerner. B.T.s anmelder gav albummet tre stjerner og mente, at "17'eren er et mindre comeback for SBD - på den måde, at der er flere ideer og mindre fantasiløs tomgang og frigear på 17'eren end på de sidste par plader," men at "der mangler stærke melodier og et egentligt hit".

Referencer

Eksterne henvisninger 
 Bundesen og Hardinger fortæller om 17'eren
 

Album fra 2000
Shu-bi-dua-album
Granatspitzgruppen

Granatspitzgruppen er en bjerggruppe i Alperne i Østrig og er en del af bjergkæden Hohe Tauern. Venedigergruppen ligger i delstaterne Salzburg og Tyrol (delstat). Det højeste bjerg er Große Muntanitz med en højde på 3.232 moh. 

Venedigergruppen er beliggende i Nationalpark Hohe Tauern og står således under naturbeskyttelse.

Goldberggruppen grænser op til følgende bjerggrupper i Alperne:

 Kitzbühel Alperne (mod nord)
 Glocknergruppen (mod øst)
 Schobergruppen (mod sydøst)
 Villgratner Berge (mod sydvest)
 Venedigergruppen (mod vest)

Bjerge over 3.000 m 
 Großer Muntanitz 3.232 m
 Kleiner Muntanitz 3.192 m
 Oberer Muntanitzpalfen 3.170 m
 Luckenkogel 3.100 m
 Stubacher Sonnblick 3.088 m
 Granatspitze 3.086 m
 Vordere Kendlspitze 3.085 m
 Hintere Kendlspitze 3.085 m
 Kalser Bärenkopf 3.079 m
 Gradötz 3.063 m
 Stellachwand 3.060 m
 Grauer Schimme 3.053 m
 Wellachköpfe 3.037 m
 Äußerer Knappentröger 3.031 m

Bjerge i Østrig
Bjerge i Alperne
Ausra Fridrikas

Ausra Fridrikas (født 30. april 1967 i Litauen) er en østrigsk tidligere håndboldspiller og nuværende håndboldtræner for Østrigs kvindehåndboldlandshold.

Fridrikas har spillet for hele tre forskellige landshold. Først spillede hun for , med hvilket hold hun blev verdensmester i 1990, efter Sovjetunionens opløsning spillede hun for , inden hun fik østrigsk statsborgerskab og stillede op for . Hun blev kåret til World Handball Player of the Year i 1999<ref name=ihf>Previous World Handball Players</ref> af det internationale håndboldforbund. Hun blev valgt til den meste værdifulde spiller (most valuable player'') ved VM i 1999, hvor hun deltog på det østrigske landshold, med hvilket hun vandt bronze.

Klubkarriere 
Fridrikas spillede i en række europæiske klubber, og sin storhedstid havde hun i østrigske Hypo Niederösterreich i perioden 1993-2000. Derefter spillede hun to sæsoner i den på den tid store norske klub Bækkelaget, hvorfra Anja Andersen hentede hende til sin store satsning i Slagelse FH. Her spillede hun fra 2002 til 2005, hvor hun scorede 360 mål i grundspillet. Hun spillede i trøje nr. 11, der senere blev beskyttet, så andre ikke kunne spille med det trøjenummer på Slagelses kvindelige førstehold igen.

Meritter med Slagelse FH 
 Danmarkmester: 2003 og 2005
Sølvinder ved DM: 2004
 Vinder af EHF Cup: 2003
 Vinder af den danske pokalturnering: 2003
 Vinder af Champions League: 2004 og 2005

Klubber i den aktive karriere 
 Egle Vilnius, Litauen 
 Valencia, Spanien
 Hypo Niederösterreich, Østrig (1993-2000)
 Bækkelaget, Norge (oktober 2000-august 2002)
 Slagelse FH (august 2002 – juli 2005)
 ZV McDonald's Wienerneustadt, Østrig

Noter

Eksterne henvisninger 
 

Håndboldspillere fra Østrig
Håndboldspillere fra Bækkelagets Sportsklub
Rap jul & godt nytår

Rap jul & godt nytår er navnet på Shu-bi-duas julealbum, som udkom i 2001. Albummet er en blanding af nyt og tidligere udgivet materiale.

Spor

Eksterne henvisninger 
 Rap Jul & Godt Nytår på Discogs

Shu-bi-dua-opsamlingsalbum
Julealbum
Album fra 2001
Gestratz

Gestratz er en kommune i Landkreis Lindau, i regierungsbezirk Schwaben, i den tyske delstat Bayern. Den er en del af Verwaltungsgemeinschaft Argental.

Geografi 
Gestratz ligger i Region Allgäu.
I kommunen ligger ud over Gestratz, en del mindre bebyggelser:Altensberg, Altringenberg, Brugg, Dinnensberg, Dorenwaid, Eggen, Ehrlach, Hochglend, Horben, Hubers, Isnerberg, Kenners, Kössentöbele, Lanzenberg, Leiden, Lengersau, Malleichen, Metzlers, Rauen, Rothentöbele, Rutzen, Schnattern, Schweineburg, Tannen, Thalendorf, Unterschmitten og Zwirkenberg.

Historie 
Gestratz hørte tidligere til Østrig, og var en del af det østrigske herskab Bregenz-Hohenegg. Efter Freden i Pressburg (1805) blev kommunen en del af Bayern.

Den nuværende kommune blev dannet i 1818.

Eksterne henvisninger 

Westallgäu
King Kong Bundy

Chris Pallies, bedre kendt under ringnavnet King Kong Bundy, (født 7. november 1957, død 4. marts 2019) var en amerikansk wrestler, stand-up-komiker og skuespiller. I løbet af sin karriere vandt han bl.a. AWA World Heavyweight Championship én gang og en række andre sværvægtstitler.

King Kong Bundy, der i sin storhedstid vejede 212 kg, er mest kendt for sine VM-titelkampe mod den regerende verdensmester Hulk Hogan i 1986 i World Wrestling Federation. De to mødtes bl.a. i en Steel Cage Match i WWF's WrestleMania 2's main event, hvor Hogan vandt. Bundy wrestlede i World Wrestling Federation indtil 1988. Han forsøgte at gøre comeback i 1996, men han formåede ikke at opnå lige så stor succes. Han er krediteret for at være inspiration til Bundy-familiens navn i den amerikanske tv-serie Married... with Children (Vore værste år), hvor han også har medvirket i nogle episoder.

Eksterne henvisninger 

 

 

Wrestlere fra USA
Grünenbach

Grünenbach er en kommune i Landkreis Lindau, i regierungsbezirk Schwaben, i den tyske delstat Bayern. Den er en del af
Verwaltungsgemeinschaft Argental.

Geografi 
Grünenbach ligger i region Allgäu, og der er ud over Grünenbach, landsbyen Ebratshofen.

Historie 
Grünenbach hørte tidligere til Østrig, og var en del af det østrigske herskab Bregenz-Hohenegg. Efter Freden i Pressburg (1805) blev kommunen en del af Bayern. Den nuværende kommune blev dannet i 1818.

Eksterne henvisninger 

Westallgäu
Pasterze

Pasterze er med en længde på omkring 9 kilometer Østrigs største gletsjer. Den befinder sig for foden af Østrigs højeste bjerg Großglockner i delstaten Kärnten. Siden 1856 er gletsjerens areal, der dengang var på mere end 30 km², indskrænket til omkring halvdelen.

Gletstjeren går fra Johannisberg i en højde af 3.453 moh til en højde på 2.100 m ved gletsjerens fod. Smeltevand fra Pasterze opfanges i den opdæmmede sø Stausee Margaritze.

Kabelbanen 

Fra Franz Josefs Höhe ved Großglockner-Hochalpenstraße fører en kabelbane, Großglockner Gletscherbahn, ned til gletsjeren. Banen når til det punkt, hvor gletsjeren ved banens projektering i 1956 nåede. I mellemtiden er gletsjeren smeltet så meget, at der nu fører en 300 meter lang trappe ned til gletsjeren fra banens endestation. Isen synker fortsat, idet gletsjeren i gennemsnit svinder 10 meter årligt på grund af afsmeltning.

Østrigs geografi
Gletsjere
Großglockner
Lelystad

Lelystad er en kommune og by med ca. 77.000 indbyggere i den hollandske provins Flevoland som den er hovedstad for. Lelystad blev grundlagt 1967 og opkaldt efter Dr. Cornelis Lely, (1864–1929) der var en af den hollandske digebygnings pionerer. Via en ca. 30 km lang dæmning, som skiller indsøen IJsselmeer fra Nordsøen er der forbindelse med byerne Enkhuizen og Amsterdam. Lelystad grænser op til IJsselmeer og Markermeer.

Som det øvrige Flevoland (bortset fra de tidligere øer Urk og Schokland) blev Lelystad bygget på en Kog. Området blev først i 1957 tørlagt og i dag ligger Lelystad ca. fem meter under havoverfladen.

Politik 
Efter kommunevalget den 7. marts 2006 blev mandatfordelingen i byrådet: 

 Partij van de Arbeid: 11 
 Volkspartij voor Vrijheid en Democratie: 5 
 Inwonerspartij: 4 
 Socialistische Partij: 4
 Christen-Democratisch Appèl: 3 
 ChristenUnie: 3 
 GroenLinks: 2 
 Leefbaar Lelystad: 2
 Stadspartij: 1

Fra 1980-1996 var Hans Gruijters borgmester, fra 1996-2006 Chris Leeuwe og fra
2006- Margreet Horselenberg.

Trafik 
Lelystad er med motorvejen A6 forbundet med det øvrige hollandske motorvejsnet.
Der er jernbaneforbindelse til Almere-Amsterdam, Almere-Utrecht og Lelystad-Kampen-Zwolle, og hurtigbusforbindelser til Emmeloord-Joure-Groningen (Interliner) og til Dronten-Kampen-Zwolle (Hanzeliner). 

I øjeblikket er der kun en lufthavn for privatfly, men der planer om at ombygge den til aflastningsflyveplads for Amsterdam Schiphol.

Seværdigheder 

I nærheden af byen befinder naturparken Oostvaardersplassen sig. I den nordvestlige del af byen ligger indkøbscentret Bataviastad, der består af ca. 70 små farverige huse på på et område der dækker 21.600 m², som er omringet af en mur af belgiske sten. I hovedbygningen er der en restaurant og et stort legeområde for børn. I de omkringliggende huse er der forretningsfaciliteter. Udenfor bymuren er der et stort parkeringsområde.
I nærheden ligger Kog museet ”Nieuwland oplevelses park" og ved havnen skibsmuseet Bataviawerf som bl.a huser en original kopi af den nederlandske Ostindienfarer Batavia, fra det Nederlandske Ostindiske Kompagni, som blev bygget fra 1985 til 1995 og siden udstillet på Bataviawerf. Se også artiklen om søsterskibet Westerbeek, der 1742 forulykkede ved Suðuroy på Færøerne.

Ved lufthavnen befinder der sig luftfartmuseet Aviodrome, hvor det sidste flyvedygtige Douglas DC-2 er udstillet.

Erhverv 
Foruden de mange lokale firmaer fremstiller bilfabrikken Donkervoort håndbyggede biler i forskellige modeller som f.eks en sportsvogn bygget af dele fra den engelske sportsvogn Lotus Seven. Donkervoort-mærket så dagens lys for næsten 30 år siden, da Joop Donkervoort byggede sin egen sportsvogn. Senere blev produktionen flyttet til større lokaler, og i 2000 flyttede firmaet ind i nye lokaler i Lelystad. Siden begyndelsen er der produceret omkring 1.000 biler, hvor der er blevet skelet kraftigt til Lotus-filosofien om åbne og lave biler med lav vægt.

Referencer

Eksterne henvisninger 

 Kommunens hjemmeside
 Visit the yard 

Byer i Flevoland
Kommuner i Flevoland
Seger-formel

Seger-formler angiver blandingsforholdet mellem  mineraler, der anvendes i glasurer. Ud fra glasurens sammensætning er det muligt at forudsige glasurens smeltepunkt. Det er nødvendigt ved fremstilling af glaserede genstande. 

På grundlag af Seger-formlerne laves Segerkegler af tørrede og komprimerede mineraler. De bruges som temperaturindikatorer i keramikovne. Seger-kegler i det ønskede temperaturinterval sættes synligt i ovnen, og når de begynder at smelte, kan keramikeren tilpasse temperatur etc.

Keramik
Shu-bi-dua 200

Shu-bi-dua 200 er navnet på Shu-bi-duas albumboks, som udkom i 2003 i anledning af gruppens 30-års jubilæum. Albummet indeholder 10 cd'er blandet med en stor del af gruppens bagkatalog.

I maj måned, godt fire uger efter udgivelsen, havde albummet allerede solgt 80.000 eksemplarer. I september 2003 havde salget rundet 110.000 eksemplarer. Albumboksen gik direkte ind som nummer 1 på den danske albumhitliste, hvor den holdt pladsen i fire uger. Sammenlagt var den på albumhitlisten i 28 uger, inden den røg ud.

Spor 

På nogle tryk af CD 5 er nummeret "Først til sidst" ved en fejl blevet erstattet af "Mamba d'amour".

Referencer

Eksterne henvisninger 
 

Album fra 2003
Shu-bi-dua-opsamlingsalbum
Symfo-ni-dua

Symfo-ni-dua er navnet på Shu-bi-duas livealbum, som udkom i 2004. Koncerten blev spillet sammen med Radiounderholdningsorkestret i Ledreborg Slotspark.

Spor

Modtagelse 
Albummet blev godt modtaget i Jyllands-Posten, hvor anmelderen skrev, at gruppen "[levede] 100 pct. op til bandets status som nogle af de bedste håndværkere på den danske musikscene." samt at "tilstedeværelsen af RadioUnderholdningsOrkestret tilføjer de glade sange nogle nye og bestemt ikke uefne musikalske dimensioner."

Referencer

Eksterne henvisninger 
 

Shu-bi-dua-livealbum
Livealbum fra 2004
Shu-bi-dua 18

Shu-bi-dua 18 er navnet på Shu-bi-duas attende album, som udkom den 2. maj 2005. Det er det første konceptalbum fra gruppen, idet pladen indeholder tekster, som er frit fortolket efter H.C. Andersens eventyr. Det var det eneste album Jacob Christoffersen medvirkede på, og blev samtidig også bandets sidste inden Bundesens blodprop i 2011 og opløsningen af gruppen. Albummet blev på ny genudgivet i remasteret version på CD og som download i 2010 under navnet Deluxe udgave. 

Allerede inden udgivelsen af albummet solgt 30.000 eksemplarer og havde den 17. maj 2005 solgt guld.

Spor 

Spor 14 og 15 er bonusnumre, som kun findes på de remastered cd- og downloadudgaver fra 2010.

Alle titler og sporlængder er taget fra 2010-downloadudgaverne.

Anmeldelser 
B.T.'''s anmelder Steffen Jungersen gav albummet fire stjerner og mente, at "Det veloplagte glimt i øjet og flabede smæk er tilbage [...]" Han mente videre, at "ni ud af 13 sange var gode", og at det var "gode melodier og arrangementer, som leder tankerne helt tilbage til »78’eren«". 

Samme antal stjerner gav JydskeVestkysten. Urbans anmelder Peter Elsnab gav albummet tre stjerner, mens Fyens Stiftstidende tildelte albummet to stjerner. 

Mindst positiv var GAFFAs anmelder og Politiken''s anmelder, der begge gav albummet én stjerne.

Referencer

Litteratur 
 
 

Album fra 2005
Shu-bi-dua-album
Bellisbusk

Bellisbusk (Olearia) er en slægt med ca. 130 arter, der er udbredt i Australien, Ny Guinea og New Zealand. Slægten rummer både urteagtige planter, buske og små træer, hvor det sidste er usædvanligt blandt medlemmer af Kurvblomst-familien. Bladene er spredtstillede (eller modsatte) og hele med hel eller tandet rand. Kurvene sidder endestillet – enten enkeltvis eller i større stande. De enkelte småkurve består af en yderrække af hunlige, randblomster og en skive af rørformede, tvekønnede blomster. Kronbladene er oftest hvide. Frugterne er nødder med fnok.

 Træasters (Olearia nummulariifolia)

Kurvblomst-familien
Australian Open 2009

Australian Open 2009 var en tennisturnering, der blev spillet udendørs på hardcourt-underlag. Det var den 97. udgave af Australian Open og den første Grand Slam turnering i 2009. Den blev spillet på Melbourne Park i Melbourne, Australien, fra 19. januar – 1. februar 2009.

Den eneste danske deltager var Caroline Wozniacki som var seedet nr. 11 i damesingle. Caroline Wozniacki røg ud af turneringen, da hun i tredje runde tabte til hjemmebanefavoritten Jelena Dokic.

Seedninger i singlerækkerne

Resultater 

Nedenfor er resultaterne i de forskellige rækker anført fra 1/8-finalerne og frem. For alle resultater: Se de detaljerede artikler om de enkelte rækker:

Senior
 Australian Open 2009 (herresingle)
 Australian Open 2009 (damesingle)
 Australian Open 2009 (herredouble)
 Australian Open 2009 (damedouble)
 Australian Open 2009 (mixeddouble)

Herresingle

Damesingle

Herredouble

Damedouble

Mixeddouble

Kilder / eksterne henvisninger 

 Australian Open 

 
WTA Tour 2009
Laban (album)

Laban er navnet på Labans første album, som udkom i 1982.

Spor 

Album fra 1982
Laban-album
Modesty Blaise

Modesty Blaise er hovedfigur i tegneserien, romanserien og novelleserien af samme navn. De 99 tegneserieepisoder, 11 romaner og 11 noveller er alle skrevet af englænderen Peter O'Donnell. Tegneserieepisoderne er tegnet af Jim Holdaway (19½), Enric Badía Romero (57½), John M. Burns (2½), Patrick Wright (1½), Neville Colvin (16) og Dan Spiegle og Dick Giordano (1). 97 af de 99 tegneserieepisoder blev bragt som avisstriber fra mandag den 13. maj 1963 til onsdag den 11. april 2001, og de fleste havde premiere i londonavisen The Evening Standard.

Der er desuden produceret to film, blandt andet Modesty Blaise (1966) med Monica Vitti i hovedrollen, og en tv-serie med figuren, men disse har Peter O'Donnell ikke været involveret i.

Modesty Blaise i Danmark 
Alle tegneserieepisoderne er udgivet på dansk i seriebladet Agent X9, dog i ombrudt form. Serien er desuden udgivet uden ombrydning i diverse særalbum og i albumserien Modesty Blaise – Den komplette samling.

Fem af romanerne er udgivet på dansk, og resten har gået i Agent X9.

Modesty Blaise – Den komplette samling 
Albummene har navn efter en af de to – evt. tre – historier.
 De første år (+La Machine & Farligt lift)
 Gabriel (+Mister Sun)
 Den synske (+Uncle Happy)
 Forræderen (+Vikingerne)
 Spionskolen (+Den sorte perle)
 Jerngiganten (+Forbryderstaten)
 Galejslaverne (+Fromme Gertie)
 Helvede tur-retur (+Den røde grif)
 Samuraierne fra Føniks (+Fjendtlig overtagelse)
 Skinsygens grønøjede uhyre (+Ånden Willie & Modesty Blaise indeks)
 Hofnarrens død (+Døden i ørkenen)
 Dukkeføreren (+Kærlig hilsen fra Rufus)
 Blåskæg og hans døtre (+Galgenfuglen)
 Jernguden (+Spionfælden)
 Heksen (+Truslen fra det ukendte)
 Ulven kommer (+Tante Modesty)
 Gladiatorerne (+Lady Modesty)
 Kunsten at dræbe (+Inkastien)
 Dødsfælden (+De tre store)
 Guruen fra Idaho (+Den gyldne frø)

Eksterne henvisninger 
 Modesty Blaise på ComicWiki

Litterære personer
Tegneseriefigurer
Tegneserier fra Storbritannien
Laban 2

Laban 2 er navnet på Labans andet danske album, som udkom i 1983.

Spor 

Album fra 1983
Laban-album
Laban 3

Laban 3 er navnet på Labans tredje danske album, som udkom i 1984.

Spor 

Album fra 1984
Laban-album
Laban 4

Laban 4 er navnet på Labans fjerde danske album, som udkom i 1985.

Spor 

Album fra 1985
Laban-album
Edouard Suenson (ingeniør)

Edouard Suenson (27. oktober 1877 i København – 5. november 1958 på Frederiksberg) var en dansk ingeniør og professor ved Danmarks Tekniske Højskole.

Suenson var søn af kammerherre Edouard Suenson (1842-1921) og hustru Magna f. Lutken (død 1923); gift m. Benedicte Suenson, f. 14. juli i København, datter af overretssagfører Frits Hartmann (død 1908) og hustru Alice f. Jonquiéres (død 1921).

Han blev student fra Borgerdydskolen 1896 og cand.polyt. 1902, hvorefter han var på studieophold i Tyskland 1902-03 (hos professor Bach i Stuttgart og professor Föppel i München). Han var rådgivende ingeniør (jernbetonkonstruktioner) fra 1904, docent ved Polyteknisk Læreanstalt 1904 og professor (i materiallære og jernbeton) ved samme 1916-47.

Suenson var medlem af bestyrelsesrådet for Statsprøveanstalten 1909-32, af meterudvalget 1907-14, af udvalget ang. betonskibe 1916-21, af den overordentlige kommission 1918-21, af Foreningen Socialt Boligbyggeri 1933-55 og af statens materialprøveråd 1936-55; formand for Dansk Studiefond 1934-40 og for dansk materialprøvningsforbund 1928-48; præsident for internationalt materialprøvningsforbunds B-gruppe 1931-37; medlem af Akademiet for de tekniske Videnskaber fra 1937 og af bestyrelsen for Lydteknisk Laboratorium 1939-56.

Suenson var Kommandør af Dannebrogordenen og Dannebrogsmand. Han var fader til arkitekten Palle Suenson og direktør Bent Suenson.

Litterære arbejder 
 Jernbeton (1907, 4. udg. 1931)
 Byggematerialer (1911)
 Styrkeprøver, Metaller (1920)
 Træ, Plantestoffer, Varme- og Lydisolering (1922)
 Betonveje (1924)
 Natursten (1942)
 Betontekniske Fagudtryk (1954)
 Disse og mange andre af E. Suensons værker (også dem, der er vanskelige at opdrive) findes fra januar 2012 digitalt på www.danskbyggeskik.dk

Større ingeniørarbejder 
Jernbetonkonstruktionerne i:
 Christiansborg Slot (1906-28)
 Rigsarkivet
 Pakhusene Skur II-III, Langelinie (1907-08, nedrevet 1993)
 Det ny Teater (1907-08)
 Paladshotellet (1909-10, fredet 1985)
 Studenterforeningen (1909-10)
 B.93s tennishal, nu Sparta Hallen (1910-12, fredet 2009)
 Idrætshuset i Fælledparken (1911-14, fredet 2009)
 Illums forretningsbygning (1913)
 H.C. Ørstedsværket (1916-20, 1924, 1930-32)
 Postgård og telegrafstation på Købmagergade (1916-25)
 Danmarks Tekniske Højskole, Øster Voldgade (1929-54)
 Jernbanebroer ved Hedehusene

Kilder 
 Kraks Blå Bog 1910 og 1957
 Edouard Suenson på PAST

Eksterne henvisninger 
 

Civilingeniører fra Danmark
Professorer fra Danmarks Tekniske Universitet
Edouard
Danskere i 1900-tallet
Medlemmer af Akademiet for de Tekniske Videnskaber
Faglitterære forfattere fra Danmark
Personer fra København
Kommandører af Dannebrog
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Alumni fra Danmarks Tekniske Universitet
Laban's bedste

Laban's bedste (omtales også under navnet Det bedste af Laban) er navnet på Labans opsamlingsalbum, som udkom i 1985 og blev genudgivet på cd i 1998.

Spor 

Album fra 1985
Laban-album
Caught by surprise

Caught by surprise er navnet på Labans første engelsksprogede album, som udkom i 1985.

Spor 

Album fra 1986
Laban-album